**Actul de Analiză a Impactului de Reglementare**

**cu rpivire la necesitatea elaborării proiectului hotărîrii de Guvern privind modificarea Hotărîrii Guvernului nr. 763 din 23 septembrie 2013 și aprobarea Concepției Sistemului Informațional Automatizat**

**„Cadastrul de stat al apelor”**

**Formularul tipizat al actului de analiză**

**a impactului de reglementare**

|  |  |
| --- | --- |
| **Titlul analizei impactului** | **Proiectul hotărîrii de Guvern privind modificarea Hotărîrii Guvernului nr. 763 din  23.09.2013 și aprobarea Concepției Sistemului Informațional Automatizat „Cadastrul de stat al apelor”** |
| **Data:** |  |
| **Autoritatea administraţiei publice autor:** | **Ministerul Agriculturii, Dezvoltării Regionale și Mediului**  ***Agenția „Apele Moldovei”*** |
| **Subdiviziunea:** | **Direcția politici de management integrat al resurselor de apă** |
| **Persoana responsabilă şi informaţia de contact:** | **Ana Sîrbu**  *022 204-538*  [*ana.sirbu@madrm.gov.md*](mailto:ana.sirbu@madrm.gov.md) |
| **Componentele analizei impactului de reglementare** | |
| **1. Stabilirea complexității analizei impactului de reglementare** | |
| |  |  | | --- | --- | | Criteriul | Punctajul  (de la 1 la 3) | | Nivelul de interes public faţă de intervenția propusă | 2 | | Gradul de inovație al intervenției propuse | 2 | | Mărimea potenţialelor impacturi ale inițiativei propuse | 2 | | TOTAL | 6 |     Argumentare/descifrarea succintă a punctajului atribuit:  Nivelul de interes public mediu se demonstrează prin scopul creării Sistemului Informațional Automatizat „Cadastrul de stat al apelor”, care va permite inventarierea și monitorizarea calității resurselor de apă de suprafață și subterane, zonelor protejate, construcțiilor hidrotehnice. Datele informaţionale din Sistemul Informațional Automatizat „Cadastrul de stat al apelor” vor asigura managementul integrat al resurselor de apă şi vor fi accesibile organelor de resort întru luarea deciziilor, dar și informației reale disponibilă publicului larg.  Gradul de inovație al intervenției propuse: Intervenția vine cu unele inovații parțiale, fiind deja reglementat prin Legea apelor nr. 272 din 23.12.2011, prezentul proiect de Hotărâre de Guvern impune unele acțiuni instituțiilor care dețin date cu privire la resursele de apă de suprafață și subterane precum prezentarea datelor privind calitatea și cantitatea resurselor de apă de pe teritoriul țării. Prezentarea datelor nu va fi o sarcină suplimentară pentru instituțiile de resort, deoarece acestea deja stochează datele pe intern. De asemenea, crearea sistemului meționat va permite utilizatorilor de apă să completeze și să prezinte rapoartele privind utilizarea apelor on-line.  Mărimea potențialelor impacturi ale intervenției propuse: Intervenția nu va afecta instituțiile care vor livra date în sistem, or acestea vor introduce datele direct în sistem pentru a evita dublarea efortului colaboratorilor. | |
| **2. Definirea problemei** | |
| Proiectul dat a fost elaborat în temeiul art. 14 al Legii apelor nr. 272 din 23 decembrie 2011 și Hotărîrea Guvernului nr. 763 din 23 septembrie 2013 cu privire la Regulamentul Cadastrului de stat al apelor.  Proiectul în cauză are drept scop:   * înregistrarea de stat și evidența calității și cantității resurselor de apă de suprafață și subterane; * colectarea, prelucrarea, păstrarea și diseminarea informației despre stare resurselor de apă, construcțiilor hidrotehnice, zonelor protejate; * crearea suportului informațional pentru elaborarea și realizarea măsurilor de protecție și gestionare durabilă a resurselor de apă și prevenirea situațiilor excepționale precum secetele și inundațiile; * asigurarea autorităților publice și publicului larg cu informație relevantă și monitorizarea utilizării apelor.   Majoritatea dificultăților care se profilează în legătură cu adoptarea deciziilor pe direcțiile fundamentale ale activității Ministerului Agriculturii, Dezvoltării Regionale și Mediului sunt cauzate de asigurarea informațională insuficientă. Deseori, evidențele informaționale sunt organizate în așa mod că pot cuprinde activitatea departamentului doar fragmentar, deci, o parte din evidențe sunt realizate pe purtători de hârtie (registre), sau în formă de tabele electronice, iar cealaltă parte este automatizată, astfel că sistemele existente funcționează în mod autonom, fără integrare reciprocă, dublând uneori evidența acelorași obiecte informaționale.  De asemenea, o influență esențială asupra situației exercită separarea departamentală a evidențelor obiectelor domeniului de protecție a resurselor de apă, atât în cadrul intern al Ministerului propriu-zis, cât și în raporturile acestuia cu alte instituții de stat. Pentru evitarea eventualelor riscuri ce ține de modificări la nivel de structură, obligațiuni și responsabilități ale Ministerului, pentru analiza economică eficientă, la luarea unor decizii administrative corecte, este necesar de a deține informații bine structurate, veridice și operative. În calitate de asemenea instrumentar apar sistemele informaționale automatizate ce formează resursele informaționale specializate departamentale.  Concepția Sistemului reprezintă o viziune asupra creării și funcționării spațiului informațional al domeniilor ce țin de protecția, gestionarea și evidența resurselor de apă de suprafață și subterane, a construcțiilor hidrotehnice și a zonelor protejate, în care se includ scopurile și sarcinile cheie, principiile, caracteristicile de bază, aspectele funcționalității și arhitecturii conceptuale ale sistemului.  Fără crearea unui spațiu informațional este imposibil de a asigura monitorizarea și protecția resurselor de apă, or folosirea rațională a acestei resurse naturale este una dintre condițiile de bază de asigurare a sănătății populației, de protecție a mediului și dezvoltării durabile a țării.  Sistemul reprezintă un ansamblu sistematizat de date, consolidat pentru asigurarea unei evidențe unitare a următoarelor compartimente:   1. rețeaua hidrografică; 2. corpurile de apă de suprafață și subterane; 3. construcțiile hidrotehnice; 4. zonele și fâșiile de protecție; 5. ariile protejate definite conform Directivei Cadru privind Apa; 6. captările și deversările de apă; 7. bilanțul apei; 8. managementul bazinal.   Lipsa unei evidențe a resurselor de apă, a construcțiilor hidrotehnice, a zonelor protejate cât și a stării lor pot duce la agravarea situației în domeniu, deoarece majoritatea acumulărilor de apă și construcțiilor de protecție contra inundațiilor sunt la limita termenului de exploatare, iar consecințele pot fi devastatoare, iar în unele situații proprietarii acestor construcții hidrotehnice nici nu cunosc influența schimbărilor climate asupra resurselor de apă, utilizarea zonelor și fâșiilor de protecție se face cu încălcarea legislației ceea ce duce la poluarea apelor. | |
| **3. Stabilirea obiectivelor** | |
| Principalele obiective stabilite sunt:   * Înregistrarea datelor despre obiectele spațiale ce țin de resursele de apă; * Înregistrarea datelor despre monitoringul hidrologic, hidrogeologic, hidrochimic și hidrobiologic al resurselor de apă; * Înregistrarea datelor despre corpurile de apă de suprafață și subterane; * Înregistrarea datelor despre folosirea apei; * Înregistrarea datelor despre bilanțul de apă; * Integrarea a două registre – Registrul Construcțiilor Hidrotehnice și Registrul Zonelor Protejate; * Accesul beneficiarilor la informația din Cadastrul de Stat al Apelor prin intermediul portalului SIRA (Sistem Informațional al Resurselor de Apă).   Se propune realizarea obiectivelor stabilite după cum urmează:  Urmare a aprobării Regulamentului Cadastrului de Stat al Apelor, proprietarii de date, după caz, furnizorii de date, vor asigura:  - perfectarea datelor în termen de 6 luni de la data publicării în Monitorul Oficial al Republicii Moldova a prezentei hotărâri;  - completarea conform termenului stabilit a compartimentelor din Cadastrul de Stat al Apelor. | |
| **4. Identificarea opţiunilor** | |
| În urma definirii problemei şi a obiectivelor au fost identificate 2 opţiuni:   1. ***A nu face nimic.*** Opțiunea constă în a nu elabora proiectul Hotărârii de Guvern pentru modificarea Regulamentului Cadastrului de Stat al Apelor și aprobarea Concepției Sistemului informațional automatizat „Cadastrul de stat al apelor”, ceea ce nu este o opțiune viabilă, deoarece reglementările propuse sunt necesare întrucât acestea prevăd procesul și modalitatea de colectare a datelor necesare pentru completarea Cadastrului de Stat al Apelor, precum și inventarierea și monitorizarea calității Cadastrului de Stat al Apelor. Datele şi informaţiile din Cadastrul de Stat al Apelor vor asigura un management integrat al resurselor de apă şi vor oferi informația necesară organelor de resort în luarea deciziilor.   De asemenea, va rămîne în vigoare Concepția-cadru privind sistemul informațional al resurselor de apă, care nu a fost elaborată conform tuturor prevederilor legale privind sistemele informaționale, din această cauză nu a fost posibil nici crearea sistemului propriu zis.  ***2. Aprobarea noului Regulament*** alCadastrului de Stat al Apelor  Aprobarea noului Regulament va asigura implementarea art. 14 al Legii apelor nr. 272 din 23 decembrie 2011, realizarea subpunctelor 4.2, 7.3, 8, 8.2 și 16.3, al Capitolului VIII, Protecția Mediului din Planul de acțiuni al Guvernului pentru anii 2016-2018, aprobat prin Hotărârea Guvernului nr. 890 din 20 iulie 2016, realizarea pct. 2.2 din Planul de acțiuni privind realizarea Programului de dezvoltare a gospodăririi apelor şi a hidroamelioraţiei în Republica Moldova pentru anii 2011-2020, aprobat prin Hotărârea Guvernului nr. 751 din 5 octombrie 2011 și a Hotărârii Guvernului nr. 763 din 23 septembrie 2013 cu privire la Regulamentul Cadastrului de stat al apelor.  În cazul intervenției propuse sunt stabilite următoarele soluții/drepturi/obligații:  Urmare a aprobării noului Regulament al Cadastrului de Stat al Apelor și Concepției sistemului automatizat informațional, proprietarii de date, după caz, furnizorii de date, vor asigura:  - perfectarea datelor în termen de 6 luni de la data publicării în Monitorul Oficial al Republicii Moldova a prezentei hotărâri;  - completarea conform termenului stabilit a compartimentelor din Cadastrul de Stat al Apelor.  Regulamentul stabilește următoarele prevederi:   * crearea și ținerea Cadastrului de Stat al Apelor; * modalitatea de prezentare a informației privind Cadastrul de Stat al Apelor, conform tabelelor anexate la proiectul Regulamentului.   De asemenea vor fi elaborate și specificațiile tehnice ale Sistemului informațional automatizat „Cadastrul de stat al apelor”. | |
| **5. Analiza şi compararea opţiunilor** | |
| |  |  |  | | --- | --- | --- | | Alternativa | Avantaje | Dezavantaje | | 1 | 2 | 3 | | 1.A nu face nimic | Nu au fost stabilite, deoarece reglementările propuse sunt necesare întrucît acestea prevăd procesul și modalitatea de colectare a datelor necesare pentru completarea Cadastrului de Stat al Apelor, precum și inventarierea și monitorizarea calității Cadastrului de Stat al Apelor. Datele şi informaţiile din Cadastrul de Stat al Apelor vor asigura un management integrat al resurselor de apă şi vor oferi informația necesară organelor de resort întru luarea deciziilor. | 1. Nerealizarea unui șir de acte legislative și normative cum sunt Legea apelor nr. 272 din 23 decembrie 2011, Hotărârea Guvernului nr. 751 din 5 octombrie 2011 cu privire la Planul de acțiuni privind realizarea Programului de dezvoltare a gospodăririi apelor şi a hidroamelioraţiei în Republica Moldova pentru anii 2011-2020 și a Planului de acțiuni a Guvernului pentru anii 2016-2018;  2. Lipsa unei baze de date care va conține o informaţie amplă privind resursele de apă;  3. Lipsa informației sistematizate poate cauza creșterea riscului de inundații a localităților și terenurilor agricole.  4. Impactul negativ al hidrocentralelor asupra regimului hidrologic și în consecință și asupra florei și faunei.  5. Cheltuielile financiare suportate de stat pentru recuperarea prejudiciilor cauzate sinistraţilor de accidentele construcţiilor hidrotehnice.  6. Lipsa monitorizării stării construcțiilor hidrotehnice.  7. Lipsa accesului la date actuale ce țin de bilanțul apelor, de rezerve și resurse de apă;  8. Lipsa informației și datelor despre corpurile de apă;  9. Lipsa informației și datelor necesare pentru elaborarea planurilor de management bazinal. | | 3. Aprobarea proiectului Cadastrului de Stat al Apelor | 1. Asigurarea realizării unui șir de acte legislative și normative cum sunt Legea apelor nr. 272 din 23 decembrie 2011, Hotărârea Guvernului nr. 751 din 5 octombrie 2011 cu privire la , Planul de acțiuni privind realizarea Programului de dezvoltare a gospodăririi apelor şi a hidroamelioraţiei în Republica Moldova pentru anii 2011-2020 și a Planului de acțiuni a Guvernului pentru anii 2016-2018;  2. Asigurarea creării bazei de date care va conține o informaţie amplă privind resursele de apă, calitatea lor, hidrografie, corpuri de apă și sectoare de gestionare a resurselor de apă.  3. Stabilirea mecanismului privind colectarea datelor și evidența stării resurselor de apă, corpurilor de apă, construcțiilor hidrotehnice și zonelor protejate;  4. Asigurarea accesului gratuit la informație relevantă autorităților de supraveghere de stat, autorităților publice centrale și locale, instituțiilor private și societății civile;  5. Supravegherea riscului de accidente a barajelor şi digurilor de protecţie antiviitură, diminuarea riscului de inundații a localităților și terenurilor agricole.  6. Fortificarea unui management a calității apei, a cantității existente și utilizate ale acesteia, pentru asigurarea sănătății populației, a florei și faunei și mărirea operativității în cazul luării de decizii în diverse situații indiferent de impact.  7. Mediul de afaceri, întreprinderile mici și mijlocii şi sectorul asociativ vor obține doar beneficii din disponibilitatea de date al Cadastrului de Stat al Apelor, ce va servi la gestionarea mai eficientă a afacerii, prin micșorări de costuri și creștere a calității producției, ce are ca rezultat mărirea potențialului pe piața de desfacere. | 1. Nu au fost indentificate. |   Analiza de risc pentru opțiunea cu **Reglementarea clasică**:   | **Risc** | **Impact** | **Măsura de prevenire** | | --- | --- | --- | | 1. Neaprobarea Regulamentului Cadastrului de Stat al Apelor | * implentarea parțială a prevederilor Legii apelor nr. 272 din 23.12.2011; * nerealizarea subpct. 4.2, 7.3, 8, 8.2 și 16.3 al Capitolului VIII Protecția Mediului din Planul de acțiuni al Guvernului pentru anii 2016-2018, aprobat prin Hotărârea Guvernului nr. 890 din 20.07.2016; * nerealizarea pct. 2.2 din Planul de acțiuni privind realizarea Programului de dezvoltare a gospodăririi apelor şi a hidroamelioraţiei în Republica Moldova pentru anii 2011-2020, aprobat prin Hotărîrea Guvernului nr. 751 din 05.10.2011; * tergiversarea creării Cadastrului de stat al apelor, aprobat prin Hotărârea Guvernului nr. 763 din 23.09.2013. * Deținerea de date separate, după normative diferite, de către instituțiile de stat ce au în sarcină colectarea și ținerea de date în domeniul apelor de suprafață și a celor subterane, a calității, cantității existente și a utilizării acesteia, a datelor hidrologice, hidrogeologice, hidrochimice și hidrobiologice al resurselor de apă, a numărului și stării construcțiilor hidrotehnice, a zonelor protejate, etc., duce la obținerea într-un final a multor divergențe, suprapuneri sau chiar lipsă de anumite date. * Neexistența unei sistematizări de date printr-o metodologie unică, are drept rezultat obținerea de către beneficiar a unor date eronate, ce la rândul său duc la apariția a mai multor riscuri. | * Asigurarea promovării proiectului de hotărâre și organizarea întrunirilor pentru a explica avantajele acestei măsuri; | | 2. Impedimente în crearea Sistemului Informațional Automatizat Cadastrul de Stat al Apelor. | * Lipsa unei baze de date care va conține o informaţie amplă privind Cadastrul de Stat al Apelor. | * Asigurarea promovării proiectului de hotărâre și organizarea întrunirilor pentru a explica avantajele acestei măsuri; | | 3. Lipsa monitorizării resurselor de apă și a construcțiilor hidrotehnice. | Lipsa informației sistematizate referitor la resursele de apă îngreunează luarea deciziilor și promovarea politicilor;  - Lipsa informației sistematizate poate cauza creșterea riscului de inundații a localităților și terenurilor agricole.  - Impactul negativ al hidrocentralelor asupra regimului hidrologic și în consecință și asupra florei și faunei. | | 4. Cheltuieli financiare suportate de stat pentru recuperarea prejudiciilor cauzate sinistraţilor de accidentele construcţiilor hidrotehnice. | * Lipsa informației sistematizate poate cauza creșterea riscului de inundații a localităților și terenurilor agricole. | | 5. Lipsa informației despre bilanțul de apă crează probleme la eliberarea autorizațiilor de folosință a apelor | * Lipsa informației nu permite eliberarea corectă a actelor | Asigurarea promovării proiectului de hotărâre și organizarea întrunirilor pentru a explica avantajele acestei măsuri; |     ***Costuri***  Crearea Cadastrului de Stat al Apelor va fi realizat în cadrul proiectului în proces de implementare „Consolidarea cadrului instituțional în sectorul alimentării cu apă şi sanitaţie din Republica Moldova” , finanțat de Agenția de Dezvoltare și Cooperare Elvețiană și Agenția de Dezvoltare Austriacă.  Completarea Cadastrului de Stat al Apelor va putea genera careva costuri de conformare pentru proprietarii, furnizorii sau deținătorii de date care nu dispun de date informaționale despre resursele de apă, calitatea lor și construcțiile hidrotehnice aflate în gestiunea acestora.  Ținerea Cadastrului de Stat al Apelor va genera costuri de ordin administrativ, acestea fiind cheltuieli suportate pentru introducerea datelor, deplasări în teritoriu, pentru colectarea și verificarea datelor, etc, aceste costuri fiind suportate de către autoritatea administrativă de monitorizare și gestionare a apei în limita fondurilor mijloacelor bugetare planificate.  Mediul de afaceri, întreprinderile mici și mijlocii, sectorul asociativ şi cetăţenii  nu vor suporta careva costuri la crearea, completarea, gestionarea sau întreținerea Cadastrului de Stat al Apelor. | |
| **6. Consultarea** | |
| Proiectul Cadastrului de Stat al Apelor a fost prezentat de Agenția „Apele Moldovei”, elaborat în cadrul proiectului „Consolidarea cadrului instituțional în sectorul alimentării cu apă şi sanitaţie din Republica Moldova”, finanțat de Agenția de Dezvoltare și Cooperare Elvețiană și Agenția de Dezvoltare Austriacă, în urma căreia s-a decis promovarea proiectului de hotărîâre de Guvern.  În scopul respectării prevederilor *Legii nr. 239 din 13.11.2008 privind transparenţa în procesul decizional*, proiectul de hotărâre de Guvern cu privire la aprobarea Regulamentului Cadastrului de Stat al Apelor împreuna cu prezentul Act de Analiză a Impactului de Reglementare, a fost plasat pe pagina web a Ministerului Agriculturii, Dezvoltării Regionale și Mediului la compartimentul Transparență decezională/Proiecte în discuții pentru consultări publice, precum și pe site-ul www.particip.gov.md. | |